stanford-oval/wikipedia huggingface dataset:
ג'ואלי ריצ'רדסון

| --- | --- |

ג'ואלי ריצ'רדסון בפסטיבל הסרטים הבינלאומי בטורונטו ב-2011
 לידה:  9 בינואר 1965 (בת 60) מרילבון, לונדון, הממלכה המאוחדת 
 שם לידה:  Joely Kim Richardson 
 מדינה:  הממלכה המאוחדת 
 תקופת הפעילות:  מ-1985 
 מקום לימודים:  האקדמיה המלכותית לאמנות הדרמה (1985)  בית הספר לבנות סנט פול  בית הספר תאצ'ר 
 בן או בת זוג:  טים ביבן (1992–2001)   Archie Stirling 
 פרסים והוקרה:  פרס עולם התיאטרון (2001) 
 פרופיל ב-IMDb
 
ג'ואלי קים ריצ'רדסון (באנגלית: Joely Kim Richardson; נולדה ב-9 בינואר 1965) היא שחקנית אנגלייה, הידועה בעיקר ממשחקה בסרט "101 כלבים וגנבים" ובסדרת הטלוויזיה האמריקאית "ניפ/טאק".
ביוגרפיה

ריצ'רדסון נולדה בלונדון למשפחה של שחקנים ואנשי תיאטרון. הוריה הם השחקנית ונסה רדגרייב והבמאי טוני ריצ'רדסון, היא נכדה של סר מייקל רדגרייב ורייצ'ל קמפסון, ואחותה של השחקנית נטשה ריצ'רדסון. היא אחיינית של לין רדגרייב וקורין רדגרייב, ובת דודתה היא השחקנית ג'מה רדגרייב. ב-1968 כשהיא בת שלוש, הופיעה כניצבת בסרט שביים אביה "הסתערות חיל הפרשים".
היא למדה יחד עם אחותה נטשה בבית הספר לבנות סנט פול בהאמרסמית' שבלונדון.
בגיל 14 קבלה מלגת לימודים והחלה ללמוד בבית ספר לטניס בטמפה שבפלורידה. ב-1983 סיימה את לימודיה בבית הספר "The Thacher School" באוהיי שבקליפורניה ואחר כך חזרה ללונדון והחלה ללמוד באקדמיה המלכותית לאמנות הדרמה.
ריצ'רדסון שאפה להיות שחקנית טניס מקצוענית, ולמדה שנתיים באקדמיה לטניס בפלורידה. אחר כך פנתה לעסוק במשחק. ב-1985 גילמה את הגרסה הצעירה של הדמות שגילמה אמה בסרט "ות'רבי". היא שחקה בתפקיד ראשי בסרטו של פיטר גרינוויי "טובעים במספרים", ואחר כך הופיעה לראשונה לפני הקהל הרחב בפרק בסדרת הטלוויזיה "פוארו" המבוסס על עלילותיו של הבלש של אגאתה כריסטי. ב-1989 השתתפה בסדרה "סיפורי עמים" של ג'ים הנסון בתפקיד נסיכה. עוד באותה שנה גלמה דמות של מורה על סף התמוטטות עצבים בסדרה של ערוץ 4 הבריטי "Behaving Badly". ב-1991 שיחקה בתפקיד של נסיכה פינית בקומדיה "המלך ראלף".
ב-1992 שיחקה ב"ניצוץ באפילה" לצידו של ליאם ניסן שהיה אחר כך גיסה. ב-1993 גילמה את דמותה של ליידי צ'טרלי בסרט טלוויזיה באותו שם. ב-1996 הופיעה כמעצבת אופנה בסרט של דיסני "101 כלבים וגנבים" לצידה של גלן קלוז ששיחקה בתפקיד קרואלה דה ויל. ב-1998 כיכבה בדרמת המתח "ההד", בשנה שלאחר מכן הופיעה בסרט האימה והמדע בדיוני "סיוט בקצה האופק", כסגן סטארק הלוקחת חלק בצוות חילוץ שיוצא למצוא את ספינת החלל הנעדרת "Event Horizon".
בשנת 2000 השתתפה בסרט "הפטריוט" לצידו של מל גיבסון, דרמה מלחמתית-היסטורית המתרחשת בתקופת מלחמת העצמאות האמריקאית. היא צדה את עינו של הבמאי צ'ארלס שייר, כשראה שהיא דומה למלכת צרפת מארי אנטואנט, היא גילמה את דמות המלכה ב-2001 בסרט "התכשיט". עוד בשנת 2000 הופיעה בסרטו של בן אלטון "מייבי בייבי".
ב-2003 החלה ריצ'רדסון להשתתף בתפקיד ג'וליה מקנאמרה בסדרת הדרמה האמריקאית "ניפ/טאק" העוסקת בחייהם של שני מנתחים פלסטיים בעיר מיאמי. אמה של ריצ'רדסון ונסה רדגרייב הופיעה בפרקים אחדים בסדרה כשהיא מגלמת את דמות אמה של ג'וליה. בנובמבר 2006 הודיעה ריצ'רדסון שהיא עוזבת את הסדרה כדי לטפל בביתה החולה. אחרי סיום העונה נודע שריצ'רדסון תמשיך להופיע בעונה החמישית של הסדרה אך באופן מוגבל יותר.
ב-2005 השתתפה ריצ'רדסון ב"השקרים של אמא", סרט טלוויזיה קנדי המבוסס על סיפור אמיתי. ב-2007 שיחקה בסרט "The Last Mimzy". עוד כיכבה בדרמה "ואליס ואדוארד" בתפקיד ווליס סימפסון אהובתו של אדוארד נסיך ויילס.
ב-2009 הופיעה לצידה של אמה ונסה רדגרייב בהפקה מחודשת של ה-BBC ל-"יומו של השלוש-רגל" לפי ספר מאת ג'ון וינדהם.
בשנת 2010 ריצ'רדסון השתתפה בעונה הרביעית והאחרונה של סדרת הדרמה "שושלת טיודור" בתפקיד קתרין פאר, אשתו האחרונה של המלך הנרי השמיני.
בשנת 2016 שיחקה בדרמה הביוגרפית של אוליבר סטון "המרגל סנודן" בו גילמה את ד"ר סטילוול, לצד ג'וזף גורדון-לוויט. בינואר 2017 החלה לשחק בסדרת הפנטזיה "עיר הברקת" של רשת NBC ומבוססת על ספרו של ליימן פרנק באום - הקוסם מארץ עוץ.
חיים אישיים

ריצ'רדסון הייתה נשואה למפיק הקולנוע טים ביבן ולזוג נולדה בת אחת. הם התגרשו ב-2001.
אחותה, השחקנית נטשה ריצ'רדסון, נהרגה בתאונת סקי במרץ 2009.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1968 | הסתערות חיל הפרשים | The Charge of the Light Brigade | ללא קרדיט |  |
| 1984 | מלון ניו המפשייר | The Hotel New Hampshire | מלצרית |  |
| 1985 | ות'רבי | Wetherby | ג'ין טראוורס הצעירה |  |
| 1987 |  | Body Contact | דומיניק |  |
| 1988 | טובעים במספרים | Drowning by Numbers | סיס קולפיטס 3 |  |
| 1989 |  | A proposito di quella strana ragazza | ג'ובנה סרפין (מריה) | באנגלית "About That Foreign Girl" |
| 1991 | המלך ראלף | King Ralph | הנסיכה אנה מפינלנד |  |
| 1992 | האגדה על רבקה | Rebecca's Daughters | רהינון |  |
| 1992 | ניצוץ באפילה | Shining Through | מרגרט פון אברשטיין |  |
| 1995 |  | Sister My Sister | כריסטין |  |
| 1995 |  | I'll Do Anything | קאתי ברסלאו |  |
| 1996 | המפלצת מלוך נס | Loch Ness | לורה מקפטרידג' |  |
| 1996 | 101 כלבים וגנבים | 101 Dalmatians | אניטה קמפבל-גרין דירלי |  |
| 1996 | פנים משקרות | Hollow Reed | האנה |  |
| 1997 | סיוט בקצה האופק | Event Horizon | לוט' סטארק |  |
| 1998 |  | Under Heaven | אלינור דאנסטון | מועמדות לפרס אינדפנדנט ספיריט כשחקנית המשנה הטובה ביותר |
| 1998 |  | Wrestling with Alligators | קלייר |  |
| 1998 | השבט | The Tribe | אמילי |  |
| 2000 | מייבי בייבי | Maybe Baby | לוסי בל |  |
| 2000 | שובי אלי | Return to Me | אליזבת רולנד |  |
| 2000 | הפטריוט | The Patriot | שרלוט סלטון |  |
| 2001 | התכשיט | The Affair of the Necklace | מארי אנטואנט |  |
| 2003 | גילויים מן העבר | Shoreditch | באטרפליי |  |
| 2003 |  | Fallen Angel | קתרין ונטוורת' | סרט טלוויזיה |
| 2004 |  | The Fever | אשה ב-30 |  |
| 2005 | השקרים של אמא | Lies My Mother Told Me | לארן סימס | סרט טלוויזיה של Lifetime |
| 2005 | המלך והגרושה | Wallis & Edward | ווליס, הדוכסית מוינדזור | סרט טלוויזיה |
| 2006 | מגע קטלני: שפעת העופות באמריקה | Fatal Contact: Bird Flu in America | ד"ר איריס ורנאק | סרט טלוויזיה |
| 2007 | המיזמי האחרון | The Last Mimzy | ג'ו ויילדר |  |
| 2007 |  | The Christmas Miracle of Jonathan Toomey | סוזן מקדואל |  |
| 2011 | אנונימי | Anonymous | המלכה אליזבת הראשונה |  |
| 2011 | נערה עם קעקוע דרקון | The Girl with the Dragon Tattoo | אניטה ונגר / הריאט ונגר |  |
| 2012 | אורות אדומים | Red Lights | מוניקה הנדסן |  |
| 2012 |  | Thanks for Sharing | קאתי |  |
| 2013 |  | The Devil's Violinist | את'ל לנגהם |  |
| 2014 |  | Vampire Academy | המלכה טטיאנה איבשקוב |  |
| 2014 | אהבה אינסופית | Endless Love | אן בטרפילד |  |
| 2014 |  | Maggie | קרוליין ווגל |  |
| 2015 | המינגוויי בקובה | Papa: Hemingway in Cuba | מרי וולש המינגוויי |  |
| 2016 | המרגל - סנודן | Snowden | ג'נין גיבסון |  |
| 2017 | נפילה | Fallen | סופיה בליס |  |
| 2018 |  | The Aspern Papers | מיס טינה |  |
| 2018 | דרור אדום | Red Sparrow | נינה אגורובה |  |
| 2018 | באפילה | In Darkness | אלכסנדרה גורדון |  |
| 2020 | צבע מהחלל | Color Out of Space | תרזה גרדנר |  |
| 2020 | טבעת החנק | The Turning |  |  |
| 2022 | מאהבה של ליידי צ'טרלי | Lady Chatterley's Lover | מיס בולטון |  |
| TBA |  | The Lost Girls | ג'יין |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | סיפורי עמים | The Storyteller | נסיכה | בפרק "The Three Ravens" |
| 1989 |  | Behaving Badly | סרפינה | 4 פרקים |
| 1989 | פוארו | Agatha Christie's Poirot | ג'ואנה פארלי | בפרק "The Dream" |
| 1993 | ליידי צ'טרלי | Lady Chatterley | ליידי צ'טרלי | 4 פרקים |
| 2003–2010 | ניפ/טאק | Nip/Tuck | ג'וליה מקנמרה | 100 פרקים 2004-05, מועמדות לפרס גלובוס הזהב לשחקנית הטובה ביותר בדרמה מועמדות לפרס סטלייט לשחקנית הטובה ביותר בסדרת טלוויזיה |
| 2007 | קיפאון | Freezing | רייצ'ל | פרק אחד |
| 2009 | יומו של השלוש-רגל | The Day of the Triffids | ג'ו פלייטון | 2 פרקים |
| 2010 | שושלת טיודור | The Tudors | קתרין פאר | 5 פרקים |
| 2012 |  | Titanic: Blood and Steel | הרוזנת מרקייביץ' | בפרק "Stained Steel" |
| 2017 | עיר הברקת | Emerald City | גלינדה | 7 פרקים |
| 2019 | הגשר | The Rook | לינדה פרייר | מיני-סדרה |
| 2022 | סנדמן | The Sandman | אתל קריפס | תפקיד ראשי |
| 2022 | החשודים | Suspect | ג'קי | תפקיד ראשי; 8 פרקים |
| 2024 | הג'נטלמנים | The Gentlemen | ליידי סברינה | תפקיד ראשי; 8 פרקים |
| 2024 | יום אחד | One Day | הלן קופ | פרק: "Episode 9" |
| 2024 | נל העריקה (אנ') | Renegade Nell | ליידי אולאריה מוגרהאנגר | 6 פרקים |
הערות שוליים

↑    Anita Singh, Showbusiness Editor, ‏Natasha Richardson skiing accident in Canada: profile of actress, The Telegraph, 17 March 2009
↑  Rosen, Marjorie (23 במרץ 1992). "Family Way". Vol. 37, No. 11. people.com. נבדק ב-2009-03-19. {{cite news}}:  (עזרה)
| --- | --- |
בקרת זהויות :  NLI: 987007424735205171  PLWABN: 9810581325105606  BIBSYS: 2121873  BNE: XX1260624  BnF: cb140279082 (data)  GND: 141017163  ISNI: 0000 0001 0939 645X  LCCN: no00066279  NKC: pna2012686426  NLA: 36017353  NTA: 292016662  SNAC: w60k3n14  SUDOC: 068867867  Trove: 1187525  VIAF: 120272613   WorldCat (עם VIAF): 120272613
ג'ומוקה אודטולה

| --- | --- |
אין תמונה חופשית
 לידה:  16 באוקטובר 1983 (בת 41) לאגוס, ניגריה 
 שם לידה:  Jumoke Odetola 
 מדינה:  ניגריה ניגריה
 מקום לימודים:  Ajayi Crowther University 
 פרסים והוקרה:  פרסי הקהל לקולנוע "אפריקה מג'יק" 
 פרופיל ב-IMDb
 
ג'ומוקה אודטולה (באנגלית: Jumoke Odetola) היא שחקנית ניגרית מקרב קבוצת היורובה שבניגריה. אודטולה החלה את קריירת המשחק שלה בתעשיית הקולנוע הניגרית של נוליווד בשפה האנגלית טרם השתתפותה בסרטים בשפת היורובה.
ביוגרפיה

אודטולה התחנכה בבית הספר לבנות Abeokuta Girls Grammar School. לאחר מכן היא סיימה תואר ראשון בתקשורת ובמדעי המחשב באוניברסיטת Ajayi Crowther University. בנוסף לכך היא המשיכה את לימודיה לתואר שני במדעי המחשב ב-Federal University of Agriculture Abeokuta.
קריירה

בריאיון למגזין Punch חשפה אודטולה כי ההחלטה להתחיל בקריירת משחק הייתה בניגוד לרצונם של הוריה. עם זאת, הצלחתה יחד עם אהבתה לתחום השחק והקולנוע גרמו להוריה להשלים עם ההחלטה שלה ועל כן הם תמכו בה לאורך דרכה בעולם הקולנוע. כמו כן, היא גם תיארה את הדמות אותה גימה בסרט Somewhere in the Dark, בהשתתפות גבריאל אפולויאן כתפקיד הכי מאתגר אותה שיחקה בכל סרטיה.
פרסים

בשנת 2015, זכתה אודטולה בפרס השנה של BON Awards. כמו כן, זכתה בפרס השחקנית הטובה ביותר לשנת 2016 בתחרות Africa Magic Viewers Choice Awards על תפקידה בסרט  Binta Ofege. היא שמרה על פרס זה גם לאחר מכן הודות לתפקיד אותו גילמה בסרט Somewhere in the Dark. לאחר מכן זכתה אודטולה בשנת 2017 בפרס בפרס מיטב נוליווד, אירוע קולנוע שנתי הנערך על ידי מגזין Best of Nollywood בהכרה בהישגים יוצאי דופן בתעשיית הקולנוע הניגרי. כמו כן היא זכתה בתואר השחקנית הטובה ביותר בתפקיד הראשי בסרט יורובה במסגרת התחרות. באותה שנה זכתה גם בפרס שחקנית המשנה הטובה ביותר במסגרת התחרות City People Movie Awards.
פילמוגרפיה

Somewhere in the Dark
Glitterati
Binta Ofege
Heroes and Zeros
Ebi Tawaani
Iwalesin
Orun Dopa
Super Story
Tinsel
Papa Ajasco
Family Ties
Wetin Women Want (2018)
הערות שוליים

↑  Bada, Gbenga. "Boyfriends are distractions,' AMVCA's best indigenous act says". Pulse.
↑  "7 THINGS YOU PROBABLY DIDN'T KNOW ABOUT TALENTED ACTRESS, JUMOKE ODETOLA". Information Nigeria. 24 בינואר 2018. {{cite web}}:  (עזרה)
↑  Tofarati, Ige (28 בינואר 2018). "I can only act romantic roles with professionals– Jumoke Odetola". Punch. {{cite web}}:  (עזרה)
↑  Aduni, Amodeni. "Exclusive: I am crazy about Majid Michel - Jumoke Odetola". Naija.ng.
↑  "Rising actress, Jumoke Odetola star struck by rapper". Pulse. 12 במרץ 2016. {{cite web}}:  (עזרה)
↑  Best of Nollywood Awards, http://www.bonawards.com/
↑  Ajose, Kehinde (2 באפריל 2016). "I didn't plan to become an actress-Jumoke Odetola". Vanguard. {{cite web}}:  (עזרה)
↑  "'76' wins five awards at AMVCA 2017 [See full list of winners]". Dailypost.
↑  2013 Best of Nollywood Awards: First Photos & Full List of Winners, www.bellanaija.com
↑  "BON Awards 2017: A night of rising stars". Vanguard. 23 בדצמבר 2017. {{cite web}}:  (עזרה)
↑  "City People Releases Nomination List For 2017 Movie Awards". אורכב מ-המקור ב-2018-08-09. נבדק ב-2018-11-27.
↑  FACES AT BEST OF NOLLYWOOD (BON) AWARDS 2013
↑  "Meet JUMOKE ODETOLA NEW NOLLYWOOD'S DELIGHT". BON Magazine. 13 באוגוסט 2015. אורכב מ-המקור ב-2019-12-21. נבדק ב-2018-11-27. {{cite web}}:  (עזרה)
↑  "After Successful Lagos Screening, New Flick, Wetin Women Want, Goes To Kwara". Eagle online. 7 בפברואר 2018. {{cite web}}:  (עזרה)
ג'ון הסליוס

| --- | --- |
 לידה:  1728 פילדלפיה, ארצות הברית 
 פטירה:  9 באפריל 1778 (בגיל 50 בערך) 
 בן או בת זוג:  Mary Young Woodward Hesselius 
 צאצאים:  Elizabeth Dulany Addison, Charlotte Johnsson 
 
ג'ון הסליוס (באנגלית: John Hesselius‏; 1728 – 1778) היה צייר דיקנאות, שעבד בעיקר בווירג'יניה ובמרילנד. הוא היה בנו של הצייר יליד שוודיה גוסטבוס הסליוס. הוא צייר את דיוקנאותיהם של פוליטיקאים עשירים רבים במרילנד הקולוניאלית, והפך לאדם מצליח ועשיר. במותו בשנת 1778 הוא השאיר אחוזה גדולה עם אדמות ועבדים.
ביוגרפיה ורקע

ג'ון הסליוס נולד ככל הנראה בפילדלפיה, שם אביו היה הבעלים של בית, שאותו מכר שנתיים לפני הולדת ג'ון. בשנת 1750 מתועד כי אביו גוסטבוס קיבל שני מכתבים מבנו, שכתב מאזור ויליאמסבורג. ג'ון כנראה יצא מפילדלפיה במטרה להימלט מהתחרות מצד אמנים ידועים יותר באזור, כמו אביו, ג'יימס קלייפול, ג'ון וולסטון ורוברט פקה.
קריירה

ציוריו המוקדמים ביותר של ג'ון מיוחסים לשנת 1750, כאשר עבד בסביבות ויליאמסבורג ויורקטאון. בשנה שלאחר מכן הוא התבסס כצייר "חצר" קולוניאלי, וצייר רבות מהמשפחות הבולטות באזור מפרץ צ'ספיק. בשנת 1751 הוא עשה שישה פורטרטים עבור אחת פיטצ'י המשפחות הראשונות של וירג'יניה. בסופו של דבר הוא צייר או העתיק חמישה דורות מהמשפחה במהלך שני העשורים שבהם עבד עבורם. גם בשנת 1751 הוא השלים ארבעה פורטרטים עבור שופט בפילדלפיה, ג'ושוע מדוקס ומשפחתו.
עם מותו של גוסטבוס בשנת 1755, ירש ג'ון את בית אביו ברחוב היי (רחוב מרקט, פילדלפיה).
הוא קיבל עבודה גדולה בשנת 1761 לצייר דיוקנאות של ארבעת ילדיו של בנדיקט סווינגייט קלברט, בנו הלא חוקי של צ'ארלס קלברט, הברון החמישי בבולטימור. ציוריו של צ'ארלס קלברט והאחיות התאומות אליזבת קלברט ואלינור קלברט, שצוירו בשנת 1761, הם חלק מאוסף הקבע של מוזיאון בולטימור לאמנות.
בשנת 1762 הוא הפך למדריך הראשון של האמן צ'ארלס וילסון פיל. הסליוס עצמו קיבל מספר שיעורים בשנות ה-60 של המאה ה-18 מאת ג'ון וולסטון. סגנונו של וולסטון השפיעו עוד יותר על עבודתו של הסליוס.
שנת 1763 הייתה עמוסה עבור ג'ון, שכן ב־30 בינואר הוא התחתן עם האלמנה העשירה מרי יאנג וודוורד, שבעלה היה הבעלים של פרימרוז היל, והוא עבר לגור עמה. הוא הקדיש זמן לקהילה המקומית שלו, בכנסיית סנט אן באנאפוליס.
ברשומות נראה שהסליוס היה איש רב פנים. במלאי של רכושו שמופיע בצוואתו ניתן לראות כי הוא החזיק 31 עבדים, מכשירים מדעיים רבים הכוללים מצלמה אובסקורה, מיקרוסקופ, שלושה כינורות, צ'מבלו וגיטרה. עבודתו הידועה האחרונה הייתה משנת 1777, שנה לפני מותו ב־9 באפריל 1778.
סגנון

ג'ון הסליוס עבד "אך ורק במסורות הבארוק האנגליות המאוחרות ובמסורת הרוקוקו האנגלית, ותמיד השתמש בצבעי שמן על בד." דיוקנאותיו המוקדמים מראים קושי שהיה לו לתאר במדויק את האנטומיה האנושית, במיוחד בידיים ובאפים של מצויריו. הסליוס הושפע רבות מיצירותיו של רוברט פקה, שסגנונו הבהיר והדקורטיבי עשה רושם יותר על ג'ון מאשר של אביו. אלמנטים מהסגנון של פקה ניכרים בכל עבודותיו של הסליוס, ותשומת הלב המוקפדת שלו לאריג ולצבע גורמת למצוירים שלו להיראות אלגנטיים.
הוא הושפע גם מעבודתו של ג'ון וולסטון, שהעביר לו כמה שיעורים בפורטרטים. רוב הדיוקנאות הקולוניאליים חיקו ציירים מצליחים, ולכן חנקו את מרבית ההתפתחות האמנותית במושבות האמריקאיות. ג'ון הסליוס הוא דוגמה מצוינת לתופעה זו כפי שמופיעה גם אצל אמנים קולוניאליים אחרים. הציירים הבולטים כמו ג'ון סינגלטון קופלי או בנג'מין וסט עזבו את אמריקה למרכזי הציור המפותחים יותר, כלומר לונדון.
גלריה

ג'יין דיק
סמואל צ'או
שרה פיטצ'י
הנרי פיטצ'י
אליזבת קונווי
ג'ורג' מנסון
פיליפ פרנסיס
מרי מקובין
הערות שוליים

↑  First Fitzhughs of Virginia: A Colonial Dynasty Painted by John Hesselius, article by William Rasmussen, web.archive.org, ‏2011-05-16
↑  Allen Browne, The Portrait Gallery: Elizabeth Calvert, The Portrait Gallery, ‏2019-03-28
↑  Doud, Richard K., John Hesselius, Maryland Limner (Winterthur Portfolio, Vol. 5, pp. 129–153. Chicago, 1969)
| --- | --- |
בקרת זהויות :  ISNI: 0000 0000 6791 9821  LCCN: n2004074050  RKD: 38069  SNAC: w6tq9v5h  ULAN: 500021014  VIAF: 95810647   WorldCat (עם VIAF): 95810647 
ג'ון הסליוס, אליזבת קלברט, 1761
ז'אק ז'וז'אר

בניין אקול דו לובר ובמרכזו "שער ז'וז'אר" (La porte Jaujard)
ז'אק ז'וז'אר (בצרפתית: Jacques Jaujard;‏ 3 בדצמבר 1895 - 21 ביוני 1967) היה אוצר צרפתי ומי שכיהן כבכיר ברשות המוזיאונים הלאומיים של צרפת ומנהל מוזיאון הלובר בתקופת מלחמת העולם השנייה.
קורות חיים

ז'וז'אר נולד לאנרי ומארי-דניס דליו (Delieux) בדצמבר 1895.
באוקטובר 1914 הוא התנדב לצבא הצרפתי ובאפריל 1915 שוחרר משירותו הצבאי עקב מחלה והפך לעיתונאי, במקצוע זה עבד בהצלחה רבה והצליח בכיסוי התחום הכלכלי.
ב-1922 עבד כמזכירו של פול פנלבה שכיהן ב-1924 כסגן יו"ר מטה לנשיא בית הנבחרים הצרפתי. בשנת 1925 פנלבה מונה לראש מטה המועצה, שר המלחמה.
קורות חיים > מנהל מוזיאון הלובר

באותה שנה מונה ז'וז'אר למזכ"ל רשות המוזיאונים הלאומיים וב-1933 היה לסגן מנהל הרשות ובשנת 1940 מונה למנהל "איגוד המוזיאונים הלאומיים" (Réunion des Musées Nationaux), הגוף שהיה אחראי לניהול מוזיאון הלובר. בהיותו מנהל המוזיאונים הלאומיים ומוזיאון הלובר הוא ערך רפורמה במבנה המוזיאונים המקומיים והלאומיים והקים את הפיקוח הכללי על המוזיאונים הפרובינציאליים, השלב הראשון בדה-צנטרליזציה של התצוגות הרשמיות בפריז בשנות ה-30 וה-50 של המאה ה-20.
בתקופת מלחמת האזרחים הספרדית הוא הבטיח את פינוי יצירות האמנות של מוזיאון הפראדו כדי להצילם מביזה והשחתה.
בתקופת הכיבוש הגרמני בצרפת הוא ניסה ללא הצלחה לשכנע את הגרמנים בנחיצות האמנות ולבסוף ארגן את העברתם והסתרתם של מאות יצירות אמנות מהלובר לאזורי הספר תחת אפם של הנאצים וממשלת וישי. באותה עת, הוא תרם לאבטחת אוספי האמנות הפרטיים והציבוריים (כמו האוסף של מוריס דה רוטשילד) ותמך בפעולות שביצעה רוז ואלאן (Rose Valland) בהברחת יצירות אמנות מהגלריה הלאומית ז'ה דה פום.
קורות חיים > הוקרה

באוקטובר 1944, תנועת השחרור הצרפתית מינתה אותו למנכ"ל רשות יצירות האמנות ובדצמבר היה למנהל הכללי לאומנות וכתבי יד. בתקופת כהונתו הקים את הקרן הלאומית לכתבים ומרכזי דרמה.
לאחר המלחמה, הוא עוטר במדליית המחתרת ובשנת 1958 שארל דה גול מינה אותו למפקד לגיון כבוד.
בדצמבר 1955 היה למזכיר באקדמיה לאומנות ולאחר שהתגרש מאשתו הראשונה, נישא לשחקנית ז'אן בואטל (Jeanne Boitel) אותה פגש ב-1944 בעת שנשלחה אליו מטעם המחתרת הצרפתית כאשת קשר.
קורות חיים > משרד התרבות

ביולי 1959 הוקם משרד המדינה לענייני תרבות ולשר התרבות התמנה אנדרה מאלרו שמינה את ז'וז'אר למזכ"ל משרד התרבות והוטל עליו לתאם בין המחלקות השונות שבסמכות המשרד: מחלקת התיאטרון הלאומי, המחלקה למדעי האמנות ומדעים הומאניים, מחלקת תעמולה תיירותית, המחלקה לאנדרטאות היסטוריות, מחלקת הקולנוע ומחלקת ההשכלה הפופולרית.
ז'וז'אר הוצא לפנסיה ביוני 1961 אך זומן לשירות כיועץ מדינה ומנהל כבוד לאמנות וכתבי יד. בשנת 1962 היה אחראי לארגון כל התערוכות בצרפת ומחוצה לה, תוך סיוע ממשרד התרבות.
בפברואר 1964 היה לחבר בוועדה להכנת תוכנית החומש התרבותית של משרד החוץ הצרפתי ובספטמבר אותה שנה היה לחבר במועצה הכלכלית והחברתית.
קורות חיים > שקיעתו ומותו

בסוף 1966 הוא פוטר מתפקידיו במשרד התרבות על ידי השר אנדרה מאלרו שטען כי הוא מחפש להזרים דם צעיר ומודרני, אך הוא הבטיח לז'וז'אר כי ימנה לתפקיד מבטיח. הבטחה שמעולם לא קוימה.
עשרה חודשים לאחר מכן, ב-21 ביוני 1967, נפטר בפריז מתסחיף ריאתי.
קורות חיים > לאחר מותו

לאחר מותו, השר אנדרה מאלרו קרא לשער הכניסה לאקול דו לובר (מוסד להשכלה גבוהה המצוי בארמון הלובר) בשם "שער ז'וז'אר".
באוקטובר 2014 ערוץ הטלוויזיה France 3 שידר סרט תעודה על חייו בשם "האיש שהציל את הלובר".
לקריאה נוספת

Gaston Palewski, Notice sur la vie et les travaux de Jacques Jaujard (1895-1967), Paris, Institut de France, Académie des Beaux-Arts, séance du 20 novembre 1968, 27 p.
Guillaume Fonkenell, Le Louvre pendant la guerre. Regards photographiques, 1938-1947, catalogue de l’exposition organisée au Musée du Louvre, Paris, Musée du Louvre-Éd. Passage, 2009, 165 p. (ISBN 978-2-8474-2136-1)
בערי וועבער

| --- | --- |
אין תמונה חופשית
 לידה:  1984 (בן 41 בערך) ברוקלין, ארצות הברית 
 מוקד פעילות:  ארצות הברית, ישראל
 תקופת הפעילות:  מ-2007 
 עיסוק:  זמר, מלחין, ראש ישיבה
 זרם:  חסידות ברסלב
 סוגה:  מוזיקה חסידית
 שפה מועדפת:  יידיש, אנגלית, עברית
 שיתופי פעולה בולטים:  שמילי אונגר, ליפא שמעלצר, יוסי שטענדיג
 http://www.beriweber.com/
 
בערי וועבער (נולד ב־1984) הוא זמר ומלחין חסידי-אמריקאי. בנוסף, וועבער משמש כראש ישיבת "כוכבי אור".
ביוגרפיה > חיים אישיים

בערי נולד בשכונת ויליאמסבורג שבברוקלין בניו יורק, למשפחה המשתייכת לחסידות פאפא. בצעירותו למד בתלמוד תורה ובישיבה קטנה של החסידות. אחר-כך למד במשך 3 שנים בישיבת מיר בירושלים. בתקופה זו התקרב לחסידות ברסלב ולרב יצחק מאיר מורגנשטרן.
בערי נשוי ומתגורר במאנסי שבארצות הברית. בתקופה שלאחר חתונתו התגורר במונורו ועבד כקבלן שיפוצים. ב-2008 בעקבות המשבר הכלכלי העולמי החליט לעשות הסבת מקצוע והצטרף למקהלת שירה כחבר מקהלה.
מדי שנה בערי נוסע לראש השנה לאומן לקברו של רבי נחמן מברסלב. בערי מופיע שם באוהלי הכנסת אורחים ומשמש כבעל תפילה בתפילות ראש השנה. את יום הכיפורים עושה כבעל תפילה בארץ ישראל.
בשנים האחרונות בערי משמש (במקביל לעיסוקו כזמר) כראש ישיבת כוכבי אור, מסגרת ישיבתית לבחורים שנפלטו ממסגרות שונות. בשנת 2021 נקלעה הישיבה לקשיים כלכליים גדולים ובערי פתח בקמפיין לגיוס כספים להחזקת הישיבה. גדולי הזמר החסידי בארצות הברית התגייסו למיזם ועזרו במלאכת ההתרמה, בהם: מרדכי בן דוד, שמילי אונגר, ליפא שמעלצר, אברהם מרדכי שוורץ, מרדכי שפירא, מאט דאב, מוטי אילוביץ ועוד. במסגרת הקמפיין הוציאו סינגל בשם א כוכב, את השיר הלחין ליפא שמלצר והשתתפו בו: בערי וועבער עצמו, בני פרידמן, ליפא שמלצר, אברהם פריד, לוי פולקוביץ, יואלי גרינפלד, שמילי אונגר, שלמה דסקל, וועלוועלי פלדמן, אברהם מרדכי שוורץ, הערשי ויינברגר, אהרלה סמט, מוישי שווארץ, שייע ברקו, מנחם מושקוביץ', דובי מייזלעס, נפתלי משה שניצלער, חילי פוזן, מאיר אדלר, שלמה טויסיג, ושימי ענגעל. בקמפיין הצליחו לגייס למעלה ממיליון דולר.
בני דודו הם הזמר והמלחין פינקי ובר והזמר והיוצר החסידי יששכר גוטמן.
ביוגרפיה > קריירה מוזיקלית

את הקריירה המוזיקלית שלו התחיל בערי בגיל 8 בשירה בחתונות.
בהמשך השתתף באלבום של מרדכי בן דוד - ניגוני בית אבא. אחר כך שר גם באחד האלבומים של מנדי ורדיגר, בסדרת האלבומים לילדים 'קינדער קלאסיק' של סוקי ודינג ובמקהלת הילדים של קעמפ שלווה אצל הרב משה גולדמן ושר באלבום 'מלך עליון'. למעשה בערי היה הילד הראשון אותו לקח גולדמן כסולן.
בשנת 2008 הצטרף למקהלת שירה והשתתף בה כחבר.
בשנת 2009 הוציא את אלבום הבכורה שלו בעזרת ה' יתברך כשעל הלחנים והעיבודים ליפא שמלצר, מוטי אילוביץ, מונה רוזנבלום, יהושע פריד, רולי אזרחי, ועוד.
בשנת 2011 הוציא את אלבומו תודה לך השם כשעל הלחנים והעיבודים: יואלי דיקמן, ליפא שמלצר, פיני אוסטרייכר, פינקי ובר, משה לאופר, נפתלי משה שניצלער, רולי אזרחי, בנצי פולק ודוד קאופמן.
בשנת 2013 הוציא את אלבומו פארברענג 2 בהפקתו של נפתלי משה שניצלער. האלבום מופיע גם בגרסה וואקאלית.
בשנת 2016 הוציא את אלבומו אגודה אחת, כשעל הלחנים ועיבודים: מנדי הרשקוביץ, חזקי ברויער, איצי וולדנר, פינקי ובר, מונה רוזנבלום, אלי קליין ואיצי ברי, עמי כהן, אודי דמארי, יואלי דיקמן, ברוך שלום בלסופסקי ועוד רבים וטובים.
בשנת 2017 לקראת ל"ג בעומר הוציא את הקליפ רבי שמעון (השיר העשירי באלבומו אגודה אחת) יחד עם מקהלת מלכות. הקליפ צולם במירון ובקברו של רבי שמעון בר יוחאי, הקליפ הפך ללהיט במגזר החרדי והחסידי וצבר למעלה מ-8 מיליון צפיות באתר יוטיוב.
בשנת 2017 מוציא בערי את אלבומו א שבת פארברענג. באלבום מבצע בערי שירי שבת וכולל שירים מכל הסוגים כמו ״ושמרו״ של אברהם פריד, ״קב״ה אחד״ של מיילך קאהן, ״גוט שבת״ של ר׳ שלמה קרליבך, ״ישמחו במלכותך״ של שלמה כץ, ״נאך איין שבת״ של ליפא שמלצר, ניגוני חב"ד ועוד. על העיבודים באלבום נפתלי משה שניצלר, ובהשתתפות מקהלת לב.
בשנת 2018 הוציא את אלבומו עשרה מיני נגינה, בהמשך השנה הוציא את אלבומו א שבת פארברענג בגרסה ווקאלית מותאמת לימי הספירה ולשלושת השבועות. ב-2022 הוציא בערי את אלבומו קרבן ובו 12 רצועות השמעה.
בשנת 2023 השתתף לצד שמילי אונגר בשיר ואני אבטח בך של מאט דאב.
בנוסף כעבודתו כזמר בערי מלחין מוזיקה חסידית. בין היתר הלחין גם לשמילי אונגר.
דיסקוגרפיה > אלבומים

בעזרת ה' יתברך, 2009
תודה לך השם, 2011
פארברענג 2, 2013
בן מלך, 2014
אגודה אחת, 2016
א שבת פארברענג, 2017
א שבת פארברענג, בגרסה ווקאלית, 2018
עשרה מיני נגינה, 2018
קרבן, 2022
בערי אנרג'י, 2024
דיסקוגרפיה > השתתפות באלבומים

ניגוני בית אבא, מרדכי בן דוד
קינדער קלאסיק, סוקי ודינג
מלך עליון, משה גולדמן
2nd Dance
א ליכטיגן חנוכה 1, 2014
א.ק.א. פלא וחברים, 2015
מונה 7 - הכל לטובה, מונה רוזנבלום, 2017
הפרבי הגדול, חוני מולקי, 2018
טביעת אצבע, לחני ר' ישראל באדאנסקי, 2019
תתחדש, הרשי רוזנברג, 2022
דיסקוגרפיה > סינגלים

רבי שמעון - עם מקהלת מלכות.
וטהר ליבנו - לחן של שמשי ניימן ועיבוד של נפתלי משה שניצלר, 2017.
פרשה - לחן של הרשי וינברגר, עיבוד והפקה של נפתלי משה שניצלר, 2022
גדולי הדור - לחן של ירחמיאל ביגון, מילים של ר' יום טוב ערליך, יחד עם מקהלת שירה, לזכרו של ר' חיים קניבסקי, 2022
להתוודע - לחן: שייע גרוס והרשי ויינברגר, עיבוד והפקה מוזיקלית: אלי קליין ואיצי ברי.
לקריאה נוספת

מגזין קול פליי 6, טבת ה'תשפ"א
יעקב פלבינסקי, גשר צר מאוד, משפחה גיליון 1561, עמוד 71 ואילך.